**Répcelaki Városüzemeltetési és Szolgáltató Nonprofit Kft.**

**üzemeltető által üzemeltetett piacok/vásárok**

**adatkezelési és adatvédelmi szabályzata**

**2016.**

**I. A SZABÁLYOZÁS ALAPJA ÉS CÉLJA**

* 1. **A Szabályzat célja:**

A **Répcelaki Városüzemeltetési és Szolgáltató Nonprofit Kft.,** mint üzemeltető által üzemeltetett piac/vásár üzemeltetéséhez kapcsolódó kötelező adatkezelés és adatvédelem jogi szabályozása, a hatályos jogszabályi rendelkezések alapján.

* 1. **A szabályozás jogszabályi alapjai:**
* Magyarország Alaptörvénye,
* az információs önrendelkezési jogról és az információszabadságról szóló 2011. évi CXII. törvény („Infotv.”),
* a számvitelről szóló 2000. évi C. törvény,
* a Rendőrségről szóló 1994. évi XXXIV. törvény („Rtv.”),
* a közterület-felügyeletről szóló 1999. évi LXIII: törvény („Kftv.”),
* a polgárőrségről és a polgárőri tevékenység szabályairól szóló 2011. évi CLXV. törvény,
* a személy – és vagyonvédelmi, valamint a magánnyomozói tevékenység szabályairól szóló 2005. évi LXXXIII. törvény,
* a Polgári Törvénykönyvről szóló 2013. évi V. törvény („Ptk.”),
* a Büntető Törvénykönyvről szóló 2012. évi C. törvény („Btk.”).
* **a vásárokról, a piacokról és a bevásárlóközpontokról szóló 5/2009. (III.13.) Kormányrendelet („Kormr.”)**
  1. **Az adatkezelő:**

**Répcelaki Városüzemeltetési és Szolgáltató Nonprofit Kft.**

székhely: [[1]](#footnote-1)9653 Répcelak, Petőfi Sándor utca 56.1..

ügyvezető: [[2]](#footnote-2)Engi Krisztián

elérhetőség: [[3]](#footnote-3)iroda@varosuzem-repcelak.hu

adószám: 25539613-2-18

cégjegyzékszám: 18-09-112860

* 1. **Az adatkezelés ideje**

A számvitelről szóló 2000. évi C. törvény 169. §. (1.) bekezdése alapján a számviteli törvény és jelen Kormányrendelet követelményeinek megfelelő nyilvántartást olvasható formában legalább 8 évig köteles megőrizni az adatkezelő.

* 1. **Az adatkezelés célja:**

A Kormányrendeletben előírt kötelező adatok felvétele, a szükséges nyilvántartások vezetése, ellenőrzés esetén azok bemutatásának és átadásának biztosítása.

* 1. **Az adatkezelés**

A Kormr. előírása alapján a kezelt adatok köre a következő:

* Az állandó vásár, piac esetében az állandó vásár, piac térképe, helyszínrajza alapján a naprakészen vezetett, sorszámmal ellátott, beazonosítható, személyekhez köthető megjelölt kereskedelmi egységek, helyszínek,

- a vásáron/piacon kereskedelmi tevékenységet végző személyek, bérlők adatai:

- a térképen feltüntetett egység (üzlet, egyéb értékesítő hely, tároló hely stb.) pontos megjelölése,

*-* a sorszám szerint a kereskedelmi tevékenységet végző személyek, bérlők

- nevét,

- címét, illetve székhelyét,

- telefonszámát,

- elektronikus levelezési címét (e-mail cím),

- amennyiben azzal rendelkezik: cégjegyzékszámát, egyéni vállalkozó nyilvántartásba vételi számát, őstermelői igazolványának számát, kistermelői regisztrációs számát.

**II. Az adatkezelés általános jogi alapjai**

**2.1. MAGYARORSZÁG ALAPTÖRVÉNYE**

SZABADSÁG ÉS FELELŐSSÉG

I. cikk

(1) AZ EMBER sérthetetlen és elidegeníthetetlen alapvető jogait tiszteletben kell tartani. Védelmük az állam elsőrendű kötelezettsége.

(2) Magyarország elismeri az ember alapvető egyéni és közösségi jogait.

(3) Az alapvető jogokra és kötelezettségekre vonatkozó szabályokat törvény állapítja meg. Alapvető jog más alapvető jog érvényesülése vagy valamely alkotmányos érték védelme érdekében, a feltétlenül szükséges mértékben, az elérni kívánt céllal arányosan, az alapvető jog lényeges tartalmának tiszteletben tartásával korlátozható.

(4) A törvény alapján létrehozott jogalanyok számára is biztosítottak azok az alapvető jogok, valamint őket is terhelik azok a kötelezettségek, amelyek természetüknél fogva nem csak az emberre vonatkoznak.

VI. cikk

(1) Mindenkinek joga van ahhoz, hogy magán- és családi életét, otthonát, kapcsolattartását és jó hírnevét tiszteletben tartsák.

(2) Mindenkinek joga van **személyes adatai védelméhez**, valamint a közérdekű adatok megismeréséhez és terjesztéséhez.

(3) A személyes adatok védelméhez és a közérdekű adatok megismeréséhez való jog érvényesülését sarkalatos törvénnyel létrehozott, **független hatóság ellenőrzi.**

**2.2. AZ INFORMÁCIÓS ÖNRENDELKEZÉSI JOGRÓL ÉS AZ INFORMÁCIÓSZABADSÁGRÓL SZÓLÓ 2011. évi CXII. törvény 1. pontja szerint a személyes adatvédelem fő szempontja:**

„ E törvény célja az adatok kezelésére vonatkozó alapvető szabályok meghatározása annak érdekében, hogy a természetes személyek magánszféráját az adatkezelők tiszteletben tartsák, valamint a közügyek átláthatósága a közérdekű és a közérdekből nyilvános adatok megismeréséhez és terjesztéséhez fűződő jog érvényesítésével megvalósuljon.”

**2.3.** **A POLGÁRI TÖRVÉNYKÖNYV ALAPVETÉSE**

2:42. §*[A személyiségi jogok általános védelme]*

(1) Mindenkinek joga van ahhoz, hogy törvény és mások jogainak korlátai között személyiségét szabadon érvényesíthesse, és hogy abban őt senki ne gátolja.

(2) Az **emberi méltóságot és az abból fakadó személyiségi jogokat** mindenki köteles tiszteletben tartani. A személyiségi jogok e törvény védelme alatt állnak.

(3) Nem sért személyiségi jogot az a magatartás, amelyhez az érintett hozzájárult.

2:43. §*[Nevesített személyiségi jogok]*

A személyiségi jogok sérelmét jelenti különösen

*a)* az élet, a testi épség és az egészség megsértése;

*b)* a személyes szabadság, a magánélet, a magánlakás megsértése;

*c)* a személy hátrányos megkülönböztetése;

*d)* a becsület és a jóhírnév megsértése;

***e)* a magántitokhoz és a személyes adatok védelméhez való jog megsértése;**

*f)* a névviseléshez való jog megsértése;

*g)* a képmáshoz és a hangfelvételhez való jog megsértése.

**2.4. FOGALMAK**

*érintett:*

bármely meghatározott, személyes adat alapján azonosított vagy – közvetlenül vagy közvetve – azonosítható természetes személy;

*személyes adat:*

az érintettel kapcsolatba hozható adat – különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret –, valamint az adatból levonható, az érintettre vonatkozó következtetés;

*különleges adat:*

*a)*a faji eredetre, a nemzetiséghez tartozásra, a politikai véleményre vagy pártállásra, a vallásos vagy más világnézeti meggyőződésre, az érdek-képviseleti szervezeti tagságra, a szexuális életre vonatkozó személyes adat,

*b)* az egészségi állapotra, a kóros szenvedélyre vonatkozó személyes adat, valamint a bűnügyi személyes adat;

*közérdekű adat:*

az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat;

*közérdekből nyilvános adat:*

a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli;

*hozzájárulás:*

az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adat – teljes körű vagy egyes műveletekre kiterjedő – kezeléséhez;

*tiltakozás:*

az érintett nyilatkozata, amellyel személyes adatának kezelését kifogásolja, és az adatkezelés megszüntetését, illetve a kezelt adat törlését kéri;

*adatkezelő:*

az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adat kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja;

*adatkezelés:*

az alkalmazott eljárástól függetlenül az adaton végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adat további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése;

*adattovábbítás:*

az adat meghatározott harmadik személy számára történő hozzáférhetővé tétele;

*nyilvánosságra hozatal:*

az adat bárki számára történő hozzáférhetővé tétele;

*adattörlés:*

az adat felismerhetetlenné tétele oly módon, hogy a helyreállítása többé nem lehetséges;

*adatmegjelölés:*

 az adat azonosító jelzéssel ellátása annak megkülönböztetése céljából;

*adatzárolás:*

az adat azonosító jelzéssel ellátása további kezelésének végleges vagy meghatározott időre történő korlátozása céljából;

*adatmegsemmisítés:*

az adatot tartalmazó adathordozó teljes fizikai megsemmisítése;

*adatfeldolgozás:*

 az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve hogy a technikai feladatot az adaton végzik;

*adatfeldolgozó:*

az a természetes vagy jogi személy, illetve jogi személyiséggel nem rendelkező szervezet, aki vagy amely szerződés alapján – beleértve a jogszabály rendelkezése alapján kötött szerződést is – adatok feldolgozását végzi;

*adatállomány:*

az egy nyilvántartásban kezelt adatok összessége;

*harmadik személy:*

olyan természetes vagy jogi személy, illetve jogi személyiséggel nem rendelkező szervezet, aki vagy amely nem azonos az érintettel, az adatkezelővel vagy az adatfeldolgozóval;

*adatvédelmi incidens:*

személyes adat jogellenes kezelése vagy feldolgozása, így különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés.

**2.5. AZ ADATKEZELÉS ELVEI**

Személyes adat kizárólag meghatározott célból, jog gyakorlása és **kötelezettség teljesítése érdekében kezelhető.**

Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie.

Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető.

A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. Az érintettel akkor helyreállítható a kapcsolat, ha az adatkezelő rendelkezik azokkal a technikai feltételekkel, amelyek a helyreállításhoz szükségesek.

Az adatkezelés során biztosítani kell az adatok pontosságát, teljességét és - ha az adatkezelés céljára tekintettel szükséges - naprakészségét, valamint azt, hogy az érintettet csak az adatkezelés céljához szükséges ideig lehessen azonosítani.

**2.6. AZ ADATKEZELÉS JOGALAPJA**

Személyes adat akkor kezelhető, ha

a) ahhoz az érintett hozzájárul, vagy

b) azt törvény vagy - törvény felhatalmazása alapján, az abban meghatározott körben - helyi önkormányzat rendelete közérdeken alapuló célból elrendeli (a továbbiakban: kötelező adatkezelés).

**Jelen szabályzatban megjelölt adatkezelés jogi alapja:**

**55/2009. (III. 13.) Korm. rendelet - a vásárokról, a piacokról és a bevásárlóközpontokról**

**7.§. (3.) bekezdése:**

**„Az üzemeltető köteles a vásáron, piacon kereskedelmi tevékenységet végzőkről, bérlőkről naprakész, a személyes adatok védelméről és a közérdekű adatok nyilvánosságáról szóló törvénynek megfelelő nyilvántartást vezetni, és azt a piac területén ellenőrzést végző hatóság felhívására, a hatóság számára bemutatni, illetve hozzáférhetővé tenni**.”

Továbbá személyes adat kezelhető akkor is, ha az érintett hozzájárulásának beszerzése lehetetlen vagy aránytalan költséggel járna, és a személyes adat kezelése

a) az adatkezelőre vonatkozó jogi kötelezettség teljesítése céljából szükséges, vagy

b) az adatkezelő vagy harmadik személy jogos érdekének érvényesítése céljából szükséges, és ezen érdek érvényesítése a személyes adatok védelméhez fűződő jog korlátozásával arányban áll.

Ha az érintett cselekvőképtelensége folytán vagy más elháríthatatlan okból nem képes hozzájárulását megadni, akkor a saját vagy más személy létfontosságú érdekeinek védelméhez, valamint a személyek életét, testi épségét vagy javait fenyegető közvetlen veszély elhárításához vagy megelőzéséhez szükséges mértékben a hozzájárulás akadályainak fennállása alatt az érintett személyes adatai kezelhetőek.

A 16. életévét betöltött kiskorú érintett hozzájárulását tartalmazó jognyilatkozatának érvényességéhez törvényes képviselőjének beleegyezése vagy utólagos jóváhagyása nem szükséges.

Ha a hozzájáruláson alapuló adatkezelés célja az adatkezelővel írásban kötött szerződés végrehajtása, a szerződésnek tartalmaznia kell minden olyan információt, amelyet a személyes adatok kezelése szempontjából - e törvény alapján - az érintettnek ismernie kell, így különösen a kezelendő adatok meghatározását, az adatkezelés időtartamát, a felhasználás célját, az adatok továbbításának tényét, címzettjeit, adatfeldolgozó igénybevételének tényét.

A szerződésnek félreérthetetlen módon tartalmaznia kell, hogy az érintett aláírásával hozzájárul adatainak a szerződésben meghatározottak szerinti kezeléséhez.

Ha a személyes adat felvételére az érintett hozzájárulásával került sor, az adatkezelő a felvett adatokat törvény eltérő rendelkezésének hiányában

a) a rá vonatkozó jogi kötelezettség teljesítése céljából, vagy

b) az adatkezelő vagy harmadik személy jogos érdekének érvényesítése céljából, ha ezen érdek érvényesítése a személyes adatok védelméhez fűződő jog korlátozásával arányban áll

további külön hozzájárulás nélkül, valamint az érintett hozzájárulásának visszavonását követően is kezelheti.

Az érintett kérelmére, kezdeményezésére indult bírósági vagy hatósági eljárásban az eljárás lefolytatásához szükséges személyes adatok tekintetében, az érintett kérelmére indult más ügyben az általa megadott személyes adatok tekintetében az érintett hozzájárulását vélelmezni kell.

Az érintett hozzájárulását megadottnak kell tekinteni az érintett közszereplése során általa közölt vagy nyilvánosságra hozatalra általa átadott személyes adatok tekintetében.

Kétség esetén azt kell vélelmezni, hogy az érintett a hozzájárulását nem adta meg.

Kötelező adatkezelés esetén a kezelendő adatok fajtáit, az adatkezelés célját és feltételeit, az adatok megismerhetőségét, az adatkezelés időtartamát, valamint az adatkezelő személyét az adatkezelést elrendelő törvény, illetve önkormányzati rendelet határozza meg.

**2.7. AZ ADATKEZELÉS KORLÁTAI**

Ha törvény, nemzetközi szerződés vagy az Európai Unió kötelező jogi aktusának rendelkezése alapján az adatkezelő személyes adatot akként vesz át, hogy az adattovábbító adatkezelő az adattovábbítással egyidejűleg jelzi a személyes adat

a) kezelésének lehetséges célját,

b) kezelésének lehetséges időtartamát,

c) továbbításának lehetséges címzettjeit,

d) érintettje e törvényben biztosított jogainak korlátozását, vagy

e) kezelésének egyéb korlátozását

(a továbbiakban együtt: adatkezelési korlátozás), a személyes adatokat átvevő adatkezelő (a továbbiakban: adatátvevő) a személyes adatot az adatkezelési korlátozásnak megfelelő terjedelemben és módon kezeli, az érintett jogait az adatkezelési korlátozásnak megfelelően biztosítja.

Az adatátvevő az adatkezelési korlátozásra tekintet nélkül is kezelheti a személyes adatot és biztosíthatja az érintett jogait, ha ahhoz az adattovábbító adatkezelő előzetes hozzájárulását adta. A hozzájárulást az adatkezelő akkor adhatja meg, ha az nem ütközik a Magyarország joghatósága alatt álló jogalanyok tekintetében alkalmazandó jogi rendelkezésbe.

Törvény, nemzetközi szerződés vagy az Európai Unió kötelező jogi aktusának rendelkezése alapján az adatkezelő a személyes adat továbbításával egyidejűleg a címzettet tájékoztatja az alkalmazandó adatkezelési korlátozásról.

Az adattovábbító adatkezelőt - kérelmére - az adatátvevő tájékoztatja az átvett személyes adatok felhasználásáról.

**2.8. AZ ÉRINTETT ELŐZETES TÁJÉKOZTATÁSÁNAK KÖVETELMÉNYE**

**Az érintettel az adatkezelés megkezdése előtt közölni kell, hogy az adatkezelés hozzájáruláson alapul vagy kötelező.**

Az érintettet az adatkezelés megkezdése előtt egyértelműen és részletesen tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira és jogorvoslati lehetőségeire is.

**Kötelező adatkezelés esetén a tájékoztatás megtörténhet az információkat tartalmazó jogszabályi rendelkezésekre való utalás nyilvánosságra hozatalával is.**

**2.9. TILTAKOZÁS SZEMÉLYES ADATKEZELÉS ELLEN**

Az érintett tiltakozhat személyes adatának kezelése ellen,

a) ha a személyes adatok kezelése vagy továbbítása kizárólag az adatkezelőre vonatkozó jogi kötelezettség teljesítéséhez vagy az adatkezelő, adatátvevő vagy harmadik személy jogos érdekének érvényesítéséhez szükséges, **kivéve kötelező adatkezelés esetén;**

b) ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik; valamint

c) törvényben meghatározott egyéb esetben.

Az adatkezelő a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja.

Ha az érintett az adatkezelőnek meghozott döntésével nem ért egyet, illetve ha az adatkezelő a határidőt elmulasztja, az érintett - a döntés közlésétől, illetve a határidő utolsó napjától számított 30 napon belül - a bírósághoz fordulhat.

Ha az adatkezelő az érintett tiltakozásának megalapozottságát megállapítja, az adatkezelést - beleértve a további adatfelvételt és adattovábbítást is - megszünteti, és az adatokat zárolja, valamint a tiltakozásról, továbbá az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.

Az adatkezelő, illetőleg tevékenységi körében az adatfeldolgozó köteles gondoskodni az adatok biztonságáról, köteles továbbá megtenni azokat a technikai és szervezési intézkedéseket és kialakítani azokat az eljárási szabályokat, amelyek e törvény, valamint az egyéb adat- és titokvédelmi szabályok érvényre juttatásához szükségesek.

Az adatokat védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen. A személyes adatok technikai védelmének biztosítása érdekében külön védelmi intézkedéseket kell tennie az adatkezelőnek, az adatfeldolgozónak, illetőleg a távközlési vagy informatikai eszköz üzemeltetőjének, ha a személyes adatok továbbítása hálózaton vagy egyéb informatikai eszköz útján történik.

**III. ADATVÉDELMI RENDELKEZÉSEK**

**3.1.** Jelen szabályzat rendelkezéseit az adatkezelő minden, az adatok kezelésével megbízott, utasított dolgozója, megbízója és minden más személy köteles betartani. A szabályzat, illetve az adatvédelemre vonatkozó jogszabályok, egyéb szabályzatok előírásainak az érvényesülését az ügyvezető személyesen ellenőrzi.

**3.2.** Az ügyvezető személyesen felel a személyes adatok védelmének biztosításáért, melyek a következőkre terjednek ki:

a) A jelen szabályzattal érintett feladat ellátása során a társaságnál keletkezett és kezelt adatok.

b) Más szervtől átvett adatok.

**3.3.** Az adatvédelem a Társaság egészét érintő feladat, amely magába foglalja:

a) A működéséhez szükséges információk törvényességének, alaposságának, pontosságának, teljességének, sérthetetlenségének biztosítását.

b) A kezelt adatok megóvását a jogosulatlan hozzáférés, módosítás vagy nyilvánosságra hozatal ellen.

c) A kezelt adatok törlésének, illetve minden fajta fizikai megsemmisülésének, megsemmisítésének megakadályozását.

d) Az adatkezelőnek az adatkezelés körében szándékosan vagy gondatlanul elkövetett illetéktelen beavatkozástól, valamint a meggondolatlan intézkedéstől történő védelmét.

**3.4.** A különböző nyilvántartásokban elektronikusan kezelt adatállományok védelme érdekében megfelelő technikai megoldással biztosítani kell, hogy a nyilvántartásokban tárolt adatok – kivéve ha azt törvény lehetővé teszi – közvetlenül ne legyenek összekapcsolhatók és az érintetthez rendelhetők.

**3.5.** A személyes adatállományok kezelése során a személyes adatok védelméhez fűződő jogot és az érintett személyiségi jogait - ha törvény kivételt nem tesz - az adatkezeléshez fűződő más érdekek, ideértve a közérdekű adatok nyilvánosságát is, nem sérthetik.

**3.6.** Az adatkezelési műveleteket úgy kell megtervezni és végrehajtani, hogy az a vonatkozó jogszabályok alkalmazása során biztosítsa az érintettek magánszférájának védelmét.

**3.7.** Az adatkezelő:

a) a tudomására jutott minősített adatot csak feladatainak ellátására használhatja fel, nem hozhatja illetéktelen személyek tudomására, nem adhat ki vezetője engedélye nélkül semmilyen információt. Az adatkezelő köteles az illetéktelen adatkérő, illetve igénylő részére az adathozzáférés és felhasználás minden formáját megtagadni. Az adatkezelő tudomására jutott adatok kezeléséért személy szerinti felelősséggel tartozik.

b) köteles a munkája során tudomására jutott üzleti titkot - a Ptk.-ban foglaltak figyelembevételével -, valamint a munkáltatóra, illetve a tevékenységére vonatkozó alapvető fontosságú információkat megőrizni. Ezen túlmenően sem közölhet illetéktelen személlyel olyan adatot, amely munkaköre betöltésével összefüggésben jutott a tudomására, és amelynek közlése a munkáltatóra vagy más személyre hátrányos következménnyel járna. A titoktartás nem terjed ki a közérdekű adatok nyilvánosságára és a közérdekből nyilvános adatra vonatkozó, külön törvényben meghatározott adatszolgáltatási és tájékoztatási kötelezettségre.

**3.8.** Aki jogellenes adatkezelést észlel, köteles az adatkezelőt felszólítani a jogellenes adatkezelés beszüntetésére, köteles a jegyzőt és az adatvédelmi felelőst tájékoztatni a jogellenes magatartás észleléséről, a kezelő személyről és a kezelt adatok köréről. A jegyző köteles minden szükséges intézkedést megtenni a jogellenesség

**IV. ZÁRÓ ÉS HATÁLYBA LÉPTETŐ RENDELKEZÉSEK**

Jelenszabályzat rendelkezéseit minden, az adatkezelésben közreműködő személlyel meg kell ismertetni.

A közreműködő személyek köteles a jelen szabályzat mellékletét képező megismerési nyilatkozatot kitölteni és aláírásukkal ellátni.

Az adatkezeléssel érintett személyek adatmegadása a Kormányrendelet alapján kötelező.

A tartalmát érintő jogszabályi változások esetén a Szabályzatot ki kell egészíteni, vagy szükség esetén módosítani kell.

Jelen szabályzat 2016. június 1. napján lét hatályba.

Répcelak, 2016. június 1.

Módosításokkal egységes szerkezetbe foglalva: 2020. február 01.

…………………………………..

Engi Krisztián

ügyvezető

1. **számú melléklet**

**Adatkezelési nyilatkozat**

A **Répcelaki Városüzemeltetési és Szolgáltató Nonprofit Kft. üzemeltető által üzemeltetett piacok/vásárok KÖTELEZŐ adat nyilvántartási körében felvett adatok:**

Bérlőneve:

Bérlő címe, székhelye:

Értékesítő helye térkép szerint: ……………………………………………………………………….

Bérlő e-mail címe:

Cégjegyzékszám: …………………………………………………………………………………….

Egyéni vállalkozó nyilvántartásba vételi száma: ……………………………………………………

Őstermelői igazolványának száma: ……………………………………………………………………

Kistermelői regisztrációs száma: ………………………………………………………………………

Az adatkezelő az 55/2009. Kormányrendelet 7. §. (3.) bekezdés szerint kötelező, jogszabályon alapuló adatkezelést végez.

Az adatkezelő lehetőséget biztosított az adatkezelési és adatvédelmi szabályzat megismerésére, az abban foglaltakat megértettem és tudomásul veszem:

Kelt: ……………………………….

…………………………………………

Bérlő aláírása

1. **számú melléklet**

**Megismerési nyilatkozat**

A **Répcelaki Városüzemeltetési és Szolgáltató Nonprofit Kft. üzemeltető által üzemeltetett piacok/vásárok** adatkezelési és adatvédelmi szabályzatában foglaltakat megismertem.

Tudomásul veszem, hogy az abban leírtakat a munkám során köteles vagyok betartatni.

|  |  |  |  |
| --- | --- | --- | --- |
| Név | Beosztás | Dátum | Aláírás |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. Módosította: Répcelak Város Önkormányzatának Képviselő-testülete 4/2017.(I.5.) számú határozatával [↑](#footnote-ref-1)
2. Módosította: Engi Krisztián ügyvezető az 1/2020ÜV ügyvezetői határozatával [↑](#footnote-ref-2)
3. Módosította: Engi Krisztián ügyvezető az 1/2020ÜV ügyvezetői határozatával [↑](#footnote-ref-3)